Сентябрь 2018 - Страница 3 из 7 -\n«Керчомъя» овмöдчöмин пырöдчис «Турунвиж Россия» пас улын нуöданторйö.\nПелькöдiсны öтка олöма йöзлысь йöръяс, выльпöв мичмöдiсны челядьлы ворсанiн. Ыджыд отсöг сетiсны ас кöсйöмöн отсасьысь велöдчысьяс: найö сöстöммöдiсны парк, весалiсны обелискъяс гöгöр косьмöм турун, отсасисны вермытöмъяслы.\nЛоктiс том бурдöдысь\nСентябр 10-öд лунсянь Зимстанса бурдöдчанiнын терапевтöн уджалö Станислава Эдуардовна Карманова.\nПомалiс Сыктывкарса государственнöй университет. Зимстанса юралысь В.Н.Лодыгин том врачлы корсис оланiн. С.Э.Карманова кутас тöждысьны тшöтш Лöгинъягса, Климовскса, Фроловскса, Дзольса да Габовса олысьяслöн дзоньвидзалун вöсна.\nТаво гожöм «Мондилöн» вичмöдöм сьöм вылö ёна дзоньталiсны Мысса школа-сад.\nВыльпöв ковмис лöсьöдны подувсö. Сiйöс кыпöдыштiсны, тэчисны шлакоблокъяс, а сэсся брускысь лэптiсны стен, кодi лоис воддзасьыс метра джын вылö вылынджык. Важыс, клей отсöгöн йитлöм щитöвöй панельяс, тшаксялöмаöсь да лоöмаöсь шогмытöмöсь